Brigitte Lösch

D **Brigitte Lösch** (* 3. Juli 1962 z Geislenge) isch e dytschi Bolitikeri (Bindnis 90/Di Griene). Vu 2001 is 2021 isch si Abgordneti im Landdag vu Bade-Wirttebärg gsii.

## Uusbildig un Beruef
D Lösch het anne 1981 am Michelberg-Gymnasium z Geislenge Abitur gmacht. Derno het si vu 1981 bis 1984 Sozialpedagogik an dr Beruefsakademy Stuegert studiert. Iber fufzeh Johr lang het si as Diplom-Sozialpedagogi in dr uffige Chinder- un Jugedarbet gschafft, vu 1992 bis 1997 as Beufdraiti fir Suchtprophylaxe bim Kraisjugedamt Geppenga. Vu 1997 bis 2001 het si as Barlemäntarischi Beroteri bi dr Grienen im Landdag gschafft un isch dert vor allem fir d Fraue-, Chinder- un Jugedbolitik zueständig gsii.

## Bolitischi Laufbahn
Vu 1989 bis 1998 isch d Brigitte Lösch Mitglid im Gmaindsrot vu Geislenge gsii. Syter anne isch si Mitglid vu dr Griene. Vu 1996 bis 1998 isch si Kraisvorsitzeri vu dr Griene z Geppenga gsii un vu 2000 bis 2005 Kraisvorsitzeri vu dr Griene z Stuegert. Syter anne 2003 isch si Mitglid im Bresidium vum Bundesfrauerot vu Bindnis 90/Di Griene.

Bi dr Landdagswahl 2001 isch si iber s Zwaitmandat im Wahlkrais Stuegert I in dr Landdag vu Bade-Wirttebärg gwehlt wore. Bi dr Landdagswahl 2006 isch si iber s Zwaitmandat im nämlige Wahlkrais widergwehlt wore. 
Im Landdag isch si vu 2001 bis 2006 stellverdrättendi Vorsitzeri un Barlemäntarischi Gschäftsfiereri vu ihre Fraktion gsii. Vu 2006 bis 2011 isch si Vorsitzeri vum Sozialuusschuss un vu Juni 2007 bis 2011 Mitglid im Europauusschuss gsii.

Si isch Spracheri vu ihre Bartei fir d Belang vu Lesbe, Schwule, Bi-,Inter- un Transsexuälle un Transgender.

Im Merz 2010 het d Lösch fir s Amt vu dr Oberburgermaischteri vu Raveschburg kandidiert. Im erschte Wahlgang isch si uf 15 Brozänt vu dr Stmme chuu un isch derno nimi zum zweete Wahlgang aadrätte.

Bi dr Landdagswahl am 27. Merz 2011 het d Lösch s Diräktmandat im Wahlkrais Stuegert IV gwunne. Am 11. Mai 2011 isch si zue dr Landdagsvizebresidänti gwehlt wore. Au 2016 het si s Diräktmanfdat wider gwunne. 2021 het si nimi kandidiert.

Syt em Uusschyde us em Landdag isch d Lösch Vorsitzeri vu dr *Initiative Lern- und Gedenkort Hotel Silber*.

## Sunschtigs Engaschmänt
* Mitglid un Stellverdrättendi Vorsitzeri vum Byrot vu dr Chunschtstiftig Bade-Wirttebärg
* Mitglid im Verwaltigsrot vum Wirttebärgische Staatstheater Stuegert
* Mitglid im Kuratorium vu dr Stiftig Akademie Schloss Solitude
* Mitglid im Byrot un Kuratorium vu dr Stiftung Theaterhaus Stuttgart
* Mitglid im Medierot vu dr Landesanstalt für Kommunikation Baden-Württemberg (LFK)
* Mitglid in dr Synode vu dr Evangelische Landeschilche Wirttebärg
* Mitglid in dr Samariterstiftig *„Zeit für Menschen“*
* Vorsitzeri vum Kulturzentrum Merlin e. V. z Stuegert (syt 2008)
* Schirmherri vum Fraueninformationszentrum - FIZ Stuttgart (syt 2012)
* Mitglid in dr Aids-Hilfe Stuttgart e.&nbsp;V.
* Mitglid vu Die AnStifter – InterCulturelle Initiative e. V.
* Mitglid in dr Europa-Union Deutschland e.&nbsp;V., LV Ba-Wü
* Mitglid im Europa-Zentrum Baden-Württemberg
* Mitglid im Förderverein „Schwäbischer Dialekt e.&nbsp;V.“
* Mitglid vu Freies Radio für Stuttgart
* Mitglid vu Gegen Vergessen – Für Demokratie e.&nbsp;V.
* Mitglid in dr Heinrich-Böll-Stiftung Baden-Württemberg
* Mitglid im Kulturverein Rätschenmühle Geislingen
* Mitglid im Kuratorium Stiftung und Arbeit (KAB)
* Mitglid im Kuratorium Stuttgarter Friedenspreis
* Mitglid in dr LAG Selbsthilfe Baden-Württemberg
* Mitglid vu Plus - psycholog. Lesben- u. Schwulenberatung Rhein-Neckar e.&nbsp;V.
* Mitglid vu RosenResli - Kultur für Menschen mit Demenz e.&nbsp;V.
* Mitglid in dr Stiftung gegen Gewalt an Schulen (Aktionsbündnis Amoklauf Winnenden)
* Mitglid vu Terre des Femmes e.&nbsp;V.
* Mitglid vu ver.di Baden-Württemberg
* Mitglid vu Zeichen der Erinnerung e.&nbsp;V. 
* Mitglid bim VfB Stuttgart

## Persenligs
D Brigitte Lösch isch evangelisch un ghyrote. Syter anne 1999 läbt si z Stuegert.

## Weblink

* Websyte vu dr Brigitte Lösch
*